CELEX: 
Language: sl
Date: 2022-01-25 00:00:00
Title: IZVEDBENI SKLEP KOMISIJE (EU) .../ o določitvi obrazcev za zavrnitev, razveljavitev ali preklic potovalne odobritve

IZVEDBENI SKLEP KOMISIJE (EU) .../…
            
            
               z dne 25.1.2022
            
            
               o določitvi obrazcev za zavrnitev, razveljavitev ali preklic potovalne odobritve
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2018/1240 Evropskega parlamenta in Sveta z dne 12. septembra 2018 o vzpostavitvi Evropskega sistema za potovalne informacije in odobritve (ETIAS) ter spremembi uredb (EU) št. 1077/2011, (EU) št. 515/2014, (EU) 2016/399, (EU) 2016/1624 in (EU) 2017/2226
                  1
                ter zlasti člena 38(3) Uredbe,
            
            
               ob upoštevanju naslednjega:
            
            
               (1)Z Uredbo (EU) 2018/1240 je bil za državljane tretjih držav, ki so oproščeni zahteve po vizumu pri prehodu zunanjih meja, vzpostavljen Evropski sistem za potovalne informacije in odobritve (ETIAS). Z njo so bili določeni pogoji in postopki za izdajo ali zavrnitev potovalne odobritve.
            
            
               (2)Kadar se prošnja za potovalno odobritev zavrne, razveljavi ali prekliče, potem ko jo je nacionalna enota ETIAS ročno obdelala, bi moral biti prosilec nemudoma obveščen o tej odločitvi. V ta namen bi morale nacionalne enote ETIAS uporabljati obrazce, ki vsebujejo vsaj informacije iz člena 38(2) Uredbe (EU) 2018/1240. Obrazci bi morali zajemati tudi primere, ko se prosilci odločijo sami preklicati odobritev (samopreklic).
            
            
               (3)Ker Uredba (EU) 2018/1240 nadgrajuje schengenski pravni red, je Danska v skladu s členom 4 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, uradno sporočila, da je Uredbo (EU) 2018/1240 prenesla v svoje nacionalno pravo. Zato je ta sklep za Dansko zavezujoč.
            
            
               (4)Ta sklep predstavlja razvoj določb schengenskega pravnega reda, pri katerih Irska ne sodeluje
                  2
               . Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.
            
            
               (5)Ta sklep predstavlja razvoj določb schengenskega pravnega reda v smislu Sporazuma med Svetom Evropske unije in Republiko Islandijo ter Kraljevino Norveško o pridružitvi obeh k izvajanju, uporabi in razvoju schengenskega pravnega reda
                  3
               , ki spadajo na področje iz člena 1, točka A, Sklepa Sveta 1999/437/ES
                  4
               .
            
            
               (6)Ta sklep predstavlja razvoj določb schengenskega pravnega reda v smislu Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda
                  5
               , ki spadajo na področje iz člena 1, točka A, Sklepa Sveta 1999/437/ES v povezavi s členom 3 Sklepa Sveta 2008/146/ES
                  6
               .
            
            
               (7)Ta sklep predstavlja razvoj določb schengenskega pravnega reda v smislu Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda
                  7
               , ki spadajo na področje iz člena 1, točka A, Sklepa Sveta 1999/437/ES v povezavi s členom 3 Sklepa Sveta 2011/350/EU
                  8
               .
            
            
               (8)Ta sklep za Ciper, Bolgarijo in Romunijo ter Hrvaško predstavlja akt, ki temelji na schengenskem pravnem redu oziroma je z njim kako drugače povezan v smislu člena 3(1) Akta o pristopu iz leta 2003, člena 4(1) Akta o pristopu iz leta 2005 oziroma člena 4(1) Akta o pristopu iz leta 2011.
            
            
               (9)Evropski nadzornik za varstvo podatkov, s katerim je bilo 15. aprila 2021 opravljeno posvetovanje, je mnenje podal 25. maja 2021.
            
            
               (10)Ukrepi iz tega sklepa so v skladu z mnenjem Odbora za pametne meje –
            
            
               SPREJELA NASLEDNJI SKLEP:
            
            
               Člen 1 
               Ustvarjanje obrazcev po odločitvi o zavrnitvi, razveljavitvi ali preklicu potovalne odobritve
            
         
         
            
               1.Obrazci za uradno obveščanje o odločitvah o zavrnitvi, razveljavitvi ali preklicu potovalne odobritve ali potovalne odobritve z omejeno ozemeljsko veljavnostjo (v nadaljnjem besedilu: potovalna odobritev) se ustvarijo samodejno s programsko opremo iz člena 6(2)(m) Uredbe (EU) 2018/1240.
            
            
               Obrazci temeljijo na predlogah iz prilog I, II ali III. 
            
            
               2.Programska oprema omogoča ustvarjanje: 
            
            
               –obrazca z možnostjo izbire enega od uradnih jezikov držav članic in 
            
            
               –obrazca z možnostjo izbire angleščine, francoščine ali nemščine ali po presoji države članice, da je to ustrezno v zvezi z zadevnim prosilcem, drugega uradnega jezika Evropske unije, ki ni jezik, uporabljen na obrazcu iz prvega pododstavka.
            
            
               3.Obrazce polj iz prilog I, II in III z naslovom „Dejansko stanje in dodatne utemeljitve, na katerih temelji odločitev“ prevedejo države članice, stroški pa se v skladu s členom 85(2) Uredbe (EU) 2018/1240 krijejo iz splošnega proračuna Unije.
            
            
               4.Programska oprema nacionalni enoti ETIAS pristojne države članice omogoča, da izbere obrazec glede na vrsto sprejete odločitve (zavrnitev, razveljavitev ali preklic).
            
            
               5.Programska oprema nato prikaže nadaljnji seznam, na katerem je treba izbrati vsaj enega od ustreznih razlogov za odločitev, kot so določeni v naslednjih določbah Uredbe (EU) 2018/1240:
            
            
               (a)za zavrnitev člen 37(1) in (2);
            
            
               (b)za razveljavitev člen 37(1) in (2), kakor je navedeno v členu 40(1);
            
            
               (c)za preklic člen 37(1), kakor je navedeno v členu 41(1).
            
            
               Polje „Dejansko stanje in dodatne utemeljitve, na katerih temelji odločitev“ v prilogah I, II in III je obvezno. Dokler se ta oddelek ne izpolni v izbranih jezikih, informacijski sistem ETIAS preprečuje ustvarjanje obrazcev.
            
            
               6.Kadar se odločitev o zavrnitvi, razveljavitvi ali preklicu nanaša na potovalno odobritev z omejeno ozemeljsko veljavnostjo, programska oprema poleg seznama iz odstavka 5 prikaže tudi naslednji seznam razlogov, ki jih je treba izbrati:
            
            
               (a)humanitarni razlogi niso (več) izpolnjeni v skladu z nacionalnim pravom države članice, v katero namerava zadevni državljan tretje države potovati;
            
            
               (b)nacionalni interes ni podan/ni več podan ali
            
            
               (c)mednarodne obveznosti niso podane/niso več podane.
            
            
               7.Kadar se odločitev o zavrnitvi, razveljavitvi ali preklicu potovalne odobritve nanaša na osebo, ki je izjavila, da spada na področje uporabe člena 2(1), točka (c), Uredbe (EU) 2018/1240, seznam možnosti iz odstavka 5 ne vključuje razlogov, ki se na podlagi člena 24 Uredbe (EU) 2018/1240 in Direktive 2004/38/ES ne uporabljajo.
            
            
               8.Ko nacionalna enota ETIAS pristojne države članice opravi izbore iz odstavkov 2 do 6, programska oprema samodejno ustvari ustrezne osnutke obrazcev. Obrazci vsebujejo ustrezno številko prošnje in se samodejno predhodno izpolnijo s podatki iz naslednjih določb Uredbe (EU) 2018/1240:
            
            
               (a)kadar gre za zavrnitev: člen 38(2), točke (a) do (e);
            
            
               (b)kadar gre za razveljavitev ali preklic: člen 42, točke (a) do (f).
            
         
         
            
               9.Preden se obrazec pošlje prosilcu, programska oprema nacionalni enoti ETIAS pristojne države članice omogoči, da potrdi izbor in informacije na obrazcih.
            
            
               10.Po potrditvi iz odstavka 9 programska oprema ustvari obrazce v obliki PDF.
            
            
               11.Ustvarjeni obrazci se dodajo dosjeju prosilca in prosilcu pošljejo prek storitve elektronske pošte iz člena 6(2), točka (f), Uredbe (EU) 2018/1240.
            
            
               Člen 2 
               Dostop in avtentikacija za namene samopreklica
            
            
               1.Prosilci imajo možnost preklica potovalne odobritve prek javnega spletnega mesta in aplikacije za mobilne naprave iz člena 16 Uredbe (EU) 2018/1240.
            
            
               2.Po izbiri možnosti preklica potovalne odobritve se prosilcu prikaže zahteva za avtentikacijo z dvofaktorsko avtentikacijo.
            
            
               3.Prosilec najprej vnese naslednje podatke:
            
            
               (a)številko prošnje;
            
            
               (b)številko potne listine;
            
            
               (c)elektronski naslov, uporabljen v prošnji za potovalno odobritev.
            
            
               Od prosilca se zahteva, da z označitvijo okenca potrdi, da ima dostop do elektronskega naslova iz točke (c) prvega pododstavka. Če dostopa do tega naslova nima več, se od njega zahteva, da za prejetje edinstvene kode in potrditev preklica vnese nov elektronski naslov.
            
            
               4.Če podatki, predloženi v skladu z odstavkom 3, ustrezajo veljavni potovalni odobritvi, pri prvi avtentikaciji prosilec predloži naslednje podatke:
            
            
               (a)državo izdaje potne listine (ki se izbere s seznama);
            
            
               (b)datuma izdaje in izteka veljavnosti potne listine; 
            
            
               (c)imeni obeh staršev, kot sta navedeni v prošnji za potovalno odobritev.
            
            
               5.Pri drugi avtentikaciji se na spletni strani ali v mobilni aplikaciji za preklic vnese edinstvena koda.
            
            
               Edinstvena koda se ob predložitvi podatkov iz odstavkov 3 in 4 samodejno ustvari in pošlje prosilcu prek storitve elektronske pošte iz člena 6(2), točka (f), Uredbe (EU) 2018/1240. Elektronski naslov prejemnika je naslov, do katerega ima prosilec dostop, kakor je potrdil v skladu z odstavkom 3.
            
            
               6.Kadar se podatki, predloženi v skladu z odstavkom 3, z izjemo elektronskega naslova iz točke (c) navedenega odstavka, ujemajo s podatki na obrazcu prošnje, se na elektronski naslov na obrazcu prošnje pošlje elektronsko sporočilo, s katerim se opozori na poskus preklica odobritve prek spletnega mesta ali mobilne aplikacije.
            
            
               To elektronsko sporočilo prosilcu omogoča, da v določenem roku navede, da zahteve za preklic ni vložil on. Vsebuje tudi informacije o tem, kako lahko prosilec po potrebi stopi v stik s centralno enoto ETIAS. Centralna enota ETIAS vodi evidenco vseh nadaljnjih ukrepov.
            
            
               7.Ko prosilec za potrditev avtentikacije na spletni strani ali v mobilni aplikaciji za preklic vnese edinstveno kodo iz odstavka 5, spletna stran ali aplikacija prikaže informacije o petletnem obdobju hrambe podatkov za dosjeje prosilcev v zvezi s preklicanimi potovalnimi odobritvami, kot je navedeno v členu 54(1), točka (b), Uredbe (EU) 2018/1240. 
            
         
         
            
               8.Prosilec mora potrditi, da je informacije iz odstavka 7 prebral in se z njimi strinja, ter potrditi preklic potovalne odobritve, da se zahteva za preklic dokonča.
            
            
               9.Edinstvene kode, ustvarjene v skladu z odstavkom 5, prenehajo veljati po razumno kratkem času. Ob pošiljanju nove kode se prejšnje kode razveljavijo. Kode se lahko uporabijo samo enkrat.
            
            
               10.Če se zahteva za preklic vloži z elektronskim naslovom, ki se razlikuje od naslova, uporabljenega na obrazcu prošnje, se dokončana zahteva nacionalni enoti ETIAS ne pošlje v obdelavo pred rokom iz drugega pododstavka odstavka 6. V vseh drugih primerih se nacionalni enoti pošlje brez nepotrebnega odlašanja.
            
            
               Člen 3 
               Potrditev samopreklica s strani nacionalne enote ETIAS
            
            
               1.Ko prosilec v skladu s členom 2(8) potrdi zahtevo za preklic in, kadar je to ustrezno, poteče rok iz člena 2(6), centralni sistem ETIAS pošlje obvestilo o zahtevi:
            
            
               (a)nacionalni enoti ETIAS države članice, pristojni za izdajo potovalne odobritve, ali,
            
            
               (b)če je odobritev izdal centralni sistem ETIAS, nacionalni enoti ETIAS države članice prvega načrtovanega bivanja.
            
            
               2.Obvestilo iz odstavka 1 vključuje:
            
            
               (a)navedbo, da je imetnik odobritve vložil zahtevo za preklic;
            
            
               (b)datum potrditve zahteve;
            
            
               (c)predhodno izpolnjene informacije iz člena 43(1), točki (a) in (b), Uredbe (EU) 2018/1240.
            
            
               3.Nacionalna enota ETIAS potrdi preklic in dodatek informacij iz odstavka 2, točka (c). Te informacije se nato dodajo v dosje prosilca.
            
            
               4.Če je prosilec takrat, ko je zahteva vložena, prisoten na ozemlju države članice, začne preklic veljati, ko prosilec zapusti ozemlje in se v sistemu vstopa/izstopa (SVI) ustvari ustrezna evidenca o vstopu/izstopu v skladu s členoma 16(3) in 17(2) Uredbe (EU) 2017/2226
                  9
               . 
            
            
               V vseh drugih primerih preklic začne veljati, ko ga nacionalna enota ETIAS potrdi v skladu z odstavkom 3 tega člena.
            
            
               Člen 4 
               Ustvaritev obrazca za samopreklic
            
            
               1.Po potrditvi nacionalne enote ETIAS v skladu s členom 3(3) se obrazec za samopreklic na podlagi Priloge IV samodejno ustvari s programsko opremo iz člena 6(2), točka (m), Uredbe (EU) 2018/1240.
            
            
               2.Ustvarjeni obrazec se doda dosjeju prosilca in prosilcu v obliki PDF pošlje prek storitve elektronske pošte iz točke (f) člena 6(2) Uredbe (EU) 2018/1240. Elektronsko sporočilo vsebuje:
            
            
               (a)opozorilo o petletnem obdobju hrambe podatkov, ki se uporablja za preklicane potovalne odobritve;
            
            
               (b)opozorilo, da če se samopreklic dokonča, ko je prosilec prisoten na ozemlju države članice, začne samopreklic v skladu s členom 41(8) Uredbe (EU) 2018/1240 veljati, ko prosilec zapusti ozemlje in se v SVI ustvari ustrezna evidenca o vstopu/izstopu.
            
            
               3.Če je prosilec v skladu s členom 2(3) vnesel elektronski naslov, ki se razlikuje od naslova, uporabljenega v prošnji, se obrazec pošlje na prejšnji in novi elektronski naslov.
            
         
         
            
               Člen 5 
               Komunikacija javnega spletnega mesta in mobilne aplikacije s centralnim sistemom ETIAS
            
            
               1.Za namene člena 2:  
            
            
               (a)javno spletno mesto ali aplikacija za mobilne naprave centralni sistem ETIAS obvesti o zahtevi za samopreklic prek varne spletne storitve iz člena 6(2), točka (l), Uredbe (EU) 2018/1240 in
            
            
               (b)centralni sistem ETIAS preveri, ali se predloženi podatki ujemajo s katero od veljavnih potovalnih odobritev.
            
            
               2.Potem ko je prosilec v skladu s členom 2(8) potrdil samopreklic:
            
            
               (a)spletno mesto ali aplikacija obvesti centralni sistem ETIAS in po potrebi nacionalno enoto ETIAS, ki je izdala potovalno odobritev, in
            
            
               (b)ko prosilec ni prisoten na ozemlju države članice, centralni sistem ETIAS odobritev prekliče. V nasprotnem primeru se preklic obdela, ko prosilec zapusti ozemlje in se ustvari ustrezna evidenca o vstopu/izstopu.
            
            
               Člen 6  
               Oblika sporočil, standardi in protokoli
            
            
               Oblika sporočil in protokoli, ki jih je treba uporabljati, se navedejo v tehničnih specifikacijah iz člena 73(3) Uredbe (EU) 2018/1240.
            
            
               Člen 7 
               Posebni varnostni vidiki
            
            
               1.Število poskusov preklica potovalne odobritve z isto potno listino, številko prošnje ali edinstveno kodo je omejeno. Poleg tega se sprejmejo ukrepi za zaščito javnega spletnega mesta pred dostopom, ki ga ne izvaja človek.
            
            
               2.Postopek preklica vključuje ukrepe časovne omejitve za končanje seje po ustrezno opredeljenem obdobjem nedejavnosti.
            
            
               3.Za dodatne podrobnosti o zaupnosti, celovitosti in razpoložljivosti obdelanih podatkov veljajo tehnične specifikacije iz člena 73(3) Uredbe (EU) 2018/1240.
            
            
               Člen 8 
               Dnevniki dejavnosti
            
            
               1.O prosilčevi dejavnosti se vodi dnevnik. Vsebuje:
            
            
               (a)prosilčeve podatke o avtentikaciji, vključno z navedbo, ali je bila avtentikacija uspešna ali ne;
            
            
               (b)datume in čase dostopa prosilca;
            
            
               (c)potrditev samopreklica.
            
            
               2.O dejavnosti nacionalne enote ETIAS za potrditev samopreklica se hrani dnevnik. Vsebuje:
            
            
               (a)identifikacijo zadevne nacionalne enote ETIAS;
            
         
         
            
               (b)datume in čase dostopa nacionalne enote ETIAS;
            
            
               (c)potrditev vnosa predhodno izpolnjenih podatkov iz člena 3(2), točka (c).
            
            
               3.Evidence iz odstavkov 1 in 2 se vodijo v informacijskem sistemu ETIAS v skladu s členom 69 Uredbe (EU) 2018/1240. Hranijo se največ eno leto po koncu obdobja hrambe dosjeja, razen če so potrebni za že začete postopke spremljanja. Po tem obdobju ali po zaključku teh postopkov se samodejno izbrišejo.
            
            
               Ti dnevniki se lahko uporabljajo le za namene člena 69(4) Uredbe (EU) 2018/1240.
            
            
               Člen 9 
               Začetek veljavnosti
            
            
               Ta sklep začne veljati dvajseti dan po objavi v Uradnem listu Evropske unije.
            
            
               V Bruslju, 25.1.2022
            
            
               
                     
                        Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        UL L 236, 19.9.2018, str. 1.
               
               
                  
                     (2)
                  
                        Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).
               
               
                  
                     (3)
                  
                        UL L 176, 10.7.1999, str. 36.
               
               
                  
                     (4)
                  
                        Sklep Sveta 1999/437/ES z dne 17. maja 1999 o nekaterih izvedbenih predpisih za uporabo Sporazuma, sklenjenega med Svetom Evropske unije in Republiko Islandijo ter Kraljevino Norveško, v zvezi s pridružitvijo teh dveh držav k izvajanju, uporabi in razvoju schengenskega pravnega reda (UL L 176, 10.7.1999, str. 31).
               
               
                  
                     (5)
                  
                        UL L 53, 27.2.2008, str. 52.
               
               
                  
                     (6)
                  
                        Sklep Sveta 2008/146/ES z dne 28. januarja 2008 o sklenitvi Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda v imenu Evropske skupnosti (UL L 53, 27.2.2008, str. 1).
               
               
                  
                     (7)
                  
                        UL L 160, 18.6.2011, str. 21.
               
               
                  
                     (8)
                  
                        Sklep Sveta 2011/350/EU z dne 7. marca 2011 o sklenitvi Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda, v zvezi z odpravo kontrol na notranjih mejah in prostim gibanjem oseb, v imenu Evropske unije (UL L 160, 18.6.2011, str. 19).
               
               
                  
                     (9)
                  
                        Uredba (EU) 2017/2226 Evropskega parlamenta in Sveta z dne 30. novembra 2017 o vzpostavitvi sistema vstopa/izstopa (SVI) za evidentiranje podatkov o vstopu in izstopu ter podatkov o zavrnitvi vstopa državljanov tretjih držav pri prehajanju zunanjih meja držav članic in določitvi pogojev za dostop do SVI zaradi preprečevanja, odkrivanja in preiskovanja kaznivih dejanj ter o spremembi Konvencije o izvajanju Schengenskega sporazuma in uredb (ES) št. 767/2008 ter (EU) št. 1077/2011 (UL L 327, 9.12.2017, str. 20).
               
            
      
    ---documentbreak--- 
      
         
         
            
               PRILOGA I
            
            
                     
                        OBRAZEC ZA OBVESTILO O ZAVRNITVI POTOVALNE ODOBRITVE ETIAS
                     
                     
                        v skladu z Uredbo (EU) 2018/1240
                     
                  
               
               Številka prošnje: _______________
            
            
               Spoštovani/-a ________________,
            
            
               [V primeru mladoletne osebe je treba dodati osebo s stalnimi ali začasnimi starševskimi pravicami ali zakonitega skrbnika/skrbnico: spoštovani/-a ________________,]
            
            
               [ime nacionalne enote ETIAS] v [naslov nacionalne enote ETIAS] je [preučil]/[preučila]/[preučilo] prošnjo osebe [ime prosilca [neobvezno: dodatni osebni podatki prosilca]] za [potovalno odobritev]/[potovalno odobritev z omejeno ozemeljsko veljavnostjo].
            
            
               Prošnja je zavrnjena iz naslednjih razlogov:
            
            
            
                     
                              
                           
                        
                  
                  
                     
                        uporabljena potna listina je bila v ................. (navedba države članice) v SIS prijavljena kot izgubljena, ukradena, odtujena ali razveljavljena (člen 37(1), točka (a)*),
                     
                  
               
                     
                              
                           
                        
                  
                  
                     
                        tveganje za varnost (člen 37(1), točka (b)*),
                     
                  
               
                     
                              
                           
                        
                  
                  
                     
                        tveganje za nezakonito priseljevanje (člen 37(1), točka (c)*),
                     
                  
               
                     
                              
                           
                        
                  
                  
                     
                        visoko tveganje za epidemijo (člen 37(1), točka (d)*),
                     
                  
               
                     
                              
                           
                        
                  
                  
                     
                        ukrep zavrnitve vstopa in prepovedi bivanja (člen 37(1), točka (e))*, ki ga je v SIS [vnesel]/[vnesla]/[vneslo] ................................................................................................................... (navedba države članice),  
                     
                  
               
                     
                              
                           
                        
                  
                  
                     
                        v roku 10 dni ni bilo odziva na zahtevo nacionalne enote ETIAS za dodatne informacije ali dokumentacijo (člen 37(1), točka (f)*),
                     
                  
               
                     
                              
                           
                        
                  
                  
                     
                        neudeležba na razgovoru, ki ga je zahtevala nacionalna enota ETIAS (člen 37(1), točka (g)*),
                     
                  
               
                     
                              
                           
                        
                     
                     
                     
                     
                     
                     
                     
                     
                              
                           
                        
                     
                     
                     
                              
                           
                        
                     
                     
                  
                  
                     
                        utemeljen in resen dvom glede podatkov/izjav in/ali dokazil, predloženih za prošnjo (člen 37(2)*), in sicer glede (opredelite): 
                     
                     
                         zanesljivosti predloženih podatkov,
                     
                     
                         zanesljivosti danih izjav, 
                     
                     
                         verodostojnosti predloženih dokazil, 
                     
                     
                         resničnosti vsebine predloženih dokazil,
                     
                     
                        naslednja država članica je dala/naslednje države članice so dale negativno mnenje o vaši vlogi:…………………………….[navedba držav(-e) članic(-e)],
                     
                     
                        [za vlogo za potovalno odobritev z omejeno ozemeljsko veljavnostjo:
                     
                     
                        naslednji razlog(-i) za prošnjo za potovalno odobritev z omejeno ozemeljsko veljavnostjo ni(-so) izpolnjen(-i):
                     
                     
                              
                           
                           
                              
                                 humanitarni razlogi v skladu z nacionalnim pravom države članice, v katero namerava zadevni državljan tretje države potovati,
                              
                           
                        
                              
                           
                           
                              
                                 nacionalni interes,
                              
                           
                        
                              
                           
                           
                              
                                 mednarodne obveznosti.] 
                              
                           
                        
                  
               
               * Uredbe (EU) 2018/1240.
            
            
               Dejansko stanje in dodatne utemeljitve, na katerih temelji odločitev:
            
            
                     
                  
               
               Pravica do pritožbe
            
            
            
               Imate pravico do pritožbe zoper odločitev [ime države članice pristojne nacionalne enote ETIAS].
            
            
               [povezava na informacije o veljavnem nacionalnem pravu v zvezi z vložitvijo pritožb zoper odločitev, ki jo sprejme pristojna nacionalna enota ETIAS, kot je navedeno v členu 16(7) Uredbe (EU) 2018/1240] 
            
            
               [Če je ustrezno: Imate pravico do pritožbe zoper negativno mnenje o vaši prošnji, ki ga je dal/-a/-o [ime države članice nacionalne enote ETIAS, ki je dala negativno mnenje].]
            
            
               [Če je ustrezno: povezava na informacije o veljavnem nacionalnem pravu v zvezi z vložitvijo pritožb zoper odločitev nacionalne enote ETIAS, ki je dala negativno mnenje.]
            
            
               Vaše pravice v zvezi z obdelavo osebnih podatkov
            
         
         
            
               V skladu s členi 17 do 20 Uredbe (EU) 2018/1725 in členi 15 do 18 Uredbe (EU) 2016/679 imate pravico do dostopa, popravka, izbrisa in omejitve obdelave osebnih podatkov, shranjenih v sistemu ETIAS. 
            
            
               Če želite uveljavljati te pravice, uporabite naslednje kontaktne podatke:
            
            
                     
                        Evropska agencija za mejno in obalno stražo
                     
                     
                        pooblaščena oseba za varstvo podatkov [e-naslov] 
                     
                  
                  
                     
                        Evropski nadzornik za varstvo podatkov
                     
                     
                        [kontaktni podatki] 
                     
                  
                  
                     
                        Nacionalni nadzorni organ države članice, ki je pristojna za vašo prošnjo
                     
                     
                        [podatki v zvezi s to državo članico]
                     
                  
               
            
                     
                        [datum in kraj odločitve]
                     
                  
                  
                     
                        [ime in podpis odločevalca/-ke]
                     
                  
               
               PRILOGA II
            
            
            
                     
                        OBRAZEC ZA OBVESTILO O RAZVELJAVITVI POTOVALNE ODOBRITVE ETIAS
                     
                     
                        v skladu z Uredbo (EU) 2018/1240
                     
                  
               
               Številka prošnje: _______________
            
            
               Spoštovani/-a ________________,
            
            
               [V primeru mladoletne osebe je treba dodati osebo s stalnimi ali začasnimi starševskimi pravicami ali zakonitega skrbnika/skrbnico: spoštovani/-a ________________,]
            
            
               [ime nacionalne enote ETIAS] v [naslov nacionalne enote ETIAS] je v skladu s členom 40 Uredbe (EU) 2018/1240 ponovno [preučil]/[preučila]/[preučilo] pogoje za izdajo potovalne odobritve [z omejeno ozemeljsko veljavnostjo] osebe [ime prosilca [neobvezno: dodatni osebni podatki prosilca]].  
            
            
               Potovalna odobritev je razveljavljena iz naslednjih razlogov:
            
            
                     
                              
                           
                        
                  
                  
                     
                        uporabljena potna listina je bila v ................. (navedba države članice) v SIS prijavljena kot izgubljena, ukradena, odtujena ali razveljavljena (člen 37(1), točka (a)*),
                     
                  
               
                     
                              
                           
                        
                  
                  
                     
                        tveganje za varnost (člen 37(1), točka (b)*),
                     
                  
               
                     
                              
                           
                        
                  
                  
                     
                        tveganje za nezakonito priseljevanje (člen 37(1), točka (c)*),
                     
                  
               
                     
                              
                           
                        
                  
                  
                     
                        visoko tveganje za epidemijo (člen 37(1), točka (d)*),
                     
                  
               
                     
                              
                           
                        
                  
                  
                     
                        ukrep zavrnitve vstopa in prepovedi bivanja, vnesen v SIS (člen 37(1), točka (e)*),
                     
                  
               
                     
                              
                           
                        
                     
                     
                     
                     
                     
                     
                     
                     
                     
                              
                           
                        
                     
                  
                  
                     
                        utemeljen in resen dvom glede podatkov/izjav in/ali dokazil, predloženih za prošnjo (člen 37(2)*), in sicer glede:
                     
                     
                         zanesljivosti predloženih podatkov,
                     
                     
                         zanesljivosti danih izjav, 
                     
                     
                         verodostojnosti predloženih dokazil, 
                     
                     
                         resničnosti vsebine predloženih dokazil,
                     
                     
                        [za vlogo za potovalno odobritev z omejeno ozemeljsko veljavnostjo:
                     
                     
                        naslednji razlog(-i) za prošnjo za potovalno odobritev z omejeno ozemeljsko veljavnostjo ni(-so) več izpolnjen(-i):
                     
                     
                              
                           
                           
                              
                                 humanitarni razlogi v skladu z nacionalnim pravom države članice, v katero namerava zadevni državljan tretje države potovati,
                              
                           
                        
                              
                           
                           
                              
                                 nacionalni interes,
                              
                           
                        
                              
                           
                           
                              
                                 mednarodne obveznosti.] 
                              
                           
                        
                  
               
               * Uredbe (EU) 2018/1240.
            
            
            
            
            
               Dejansko stanje in dodatne utemeljitve, na katerih temelji odločitev:
            
            
                     
                  
               
         
            
               Dodatne informacije
            
            
               Upoštevajte, da je veljavna potovalna odobritev ETIAS potrebna ves čas kratkoročnega bivanja na schengenskem območju.
            
            
               Pravica do pritožbe
            
            
               Imate pravico do pritožbe zoper odločitev [nacionalne enote ETIAS pristojne države članice].
            
            
               [povezava na informacije o veljavnem nacionalnem pravu v zvezi z vložitvijo pritožb zoper odločitev, ki jo sprejme nacionalna enota ETIAS, kot je navedeno v členu 16(7) Uredbe (EU) 2018/1240]
            
            
               Vaše pravice v zvezi z obdelavo osebnih podatkov
            
            
               Opomba: V skladu s členi 17 do 20 Uredbe (EU) 2018/1725 in členi 15 do 18 Uredbe (EU) 2016/679 imate pravico do dostopa, popravka, izbrisa in omejitve obdelave osebnih podatkov, shranjenih v sistemu ETIAS. 
            
            
               Če želite uveljavljati te pravice, uporabite naslednje kontaktne podatke:
            
            
                     
                        Evropska agencija za mejno in obalno stražo
                     
                     
                        pooblaščena oseba za varstvo podatkov [e-naslov] 
                     
                  
                  
                     
                        Evropski nadzornik za varstvo podatkov
                     
                     
                        [kontaktni podatki] 
                     
                  
                  
                     
                        Nacionalni nadzorni organ države članice, ki je pristojna za vašo prošnjo
                     
                     
                        [podatki v zvezi s to državo članico]
                     
                  
               
            
                     
                     
                        [datum in kraj odločitve]
                     
                  
                  
                     
                     
                        [ime in podpis odločevalca/-ke]
                     
                  
               
            
               PRILOGA III
            
            
                     
                        OBRAZEC A ZA OBVESTILO O PREKLICU POTOVALNE ODOBRITVE ETIAS
                     
                     
                        v skladu z Uredbo (EU) 2018/1240
                     
                  
               
               Številka prošnje: _______________
            
            
               Spoštovani/-a ________________,
            
            
               [V primeru mladoletne osebe je treba dodati osebo s stalnimi ali začasnimi starševskimi pravicami ali zakonitega skrbnika/skrbnico: spoštovani/-a ________________,]
            
            
               [ime nacionalne enote ETIAS] v [naslov nacionalne enote ETIAS] je v skladu s členom 41 Uredbe (EU) 2018/1240 ponovno [preučil]/[preučila]/[preučilo] pogoje za izdajo potovalne odobritve [z omejeno ozemeljsko veljavnostjo] osebe [ime prosilca [neobvezno: dodatni osebni podatki prosilca]].  
            
            
               Potovalna odobritev je preklicana iz naslednjih razlogov:
            
            
                     
                              
                           
                        
                  
                  
                     
                        uporabljena potna listina je bila v ................. (navedba države članice) v SIS prijavljena kot izgubljena, ukradena, odtujena ali razveljavljena (člen 37(1), točka (a)*),
                     
                  
               
                     
                              
                           
                        
                  
                  
                     
                        tveganje za varnost (člen 37(1), točka (b)*),
                     
                  
               
                     
                              
                           
                        
                  
                  
                     
                        tveganje za nezakonito priseljevanje (člen 37(1), točka (c)*),
                     
                  
               
                     
                              
                           
                        
                  
                  
                     
                        visoko tveganje za epidemijo (člen 37(1), točka (d)*),
                     
                  
               
                     
                              
                           
                        
                              
                           
                        
                  
                  
                     
                        ukrep zavrnitve vstopa in prepovedi bivanja, vnesen v SIS (člen 37(1), točka (e)*),
                     
                     
                        [za vlogo za potovalno odobritev z omejeno ozemeljsko veljavnostjo:
                     
                     
                        naslednji razlog(-i) za prošnjo za potovalno odobritev z omejeno ozemeljsko veljavnostjo ni(-so) več izpolnjen(-i):
                     
                     
                              
                           
                           
                              
                                 humanitarni razlogi v skladu z nacionalnim pravom države članice, v katero namerava zadevni državljan tretje države potovati,
                              
                           
                        
                              
                           
                           
                              
                                 nacionalni interes,
                              
                           
                        
                              
                           
                           
                              
                                 mednarodne obveznosti.] 
                              
                           
                        
                  
               
         
            
               * Uredbe (EU) 2018/1240.
            
            
               Dejansko stanje in dodatne utemeljitve, na katerih temelji odločitev:
            
            
                     
                  
               
               Dodatne informacije
            
            
               Upoštevajte, da je veljavna potovalna odobritev ETIAS potrebna ves čas kratkoročnega bivanja na schengenskem območju.
            
            
               Pravica do pritožbe
            
            
               Imate pravico do pritožbe zoper odločitev [nacionalne enote ETIAS pristojne države članice].
            
            
               [povezava na informacije o veljavnem nacionalnem pravu v zvezi z vložitvijo pritožb zoper odločitev, ki jo sprejme nacionalna enota ETIAS, kot je navedeno v členu 16(7) Uredbe (EU) 2018/1240]
            
            
               Vaše pravice v zvezi z obdelavo osebnih podatkov
            
            
               Opomba: V skladu s členi 17 do 20 Uredbe (EU) 2018/1725 in členi 15 do 18 Uredbe (EU) 2016/679 imate pravico do dostopa, popravka, izbrisa in omejitve obdelave osebnih podatkov, shranjenih v sistemu ETIAS. 
            
            
               Če želite uveljavljati te pravice, uporabite naslednje kontaktne podatke:
            
            
            
                     
                        Evropska agencija za mejno in obalno stražo
                     
                     
                        pooblaščena oseba za varstvo podatkov [e-naslov] 
                     
                  
                  
                     
                        Evropski nadzornik za varstvo podatkov
                     
                     
                        [kontaktni podatki] 
                     
                  
                  
                     
                        Nacionalni nadzorni organ države članice, ki je pristojna za vašo prošnjo
                     
                     
                        [podatki v zvezi s to državo članico]
                     
                  
               
            
                     
                     
                     
                        [datum in kraj odločitve]
                     
                  
                  
                     
                     
                     
                        [ime in podpis odločevalca/-ke]
                     
                  
               
            
               PRILOGA IV
            
            
                     
                        OBRAZEC B ZA OBVESTILO O PREKLICU POTOVALNE ODOBRITVE ETIAS (samopreklic)
                     
                     
                        v skladu z Uredbo (EU) 2018/1240
                     
                  
               
               Številka prošnje: _______________
            
            
               Spoštovani/-a ________________,
            
         
         
            
               [V primeru mladoletne osebe je treba dodati osebo s stalnimi ali začasnimi starševskimi pravicami ali zakonitega skrbnika/skrbnico: spoštovani/-a ________________,]
            
            
               [ime nacionalne enote ETIAS] v [naslov nacionalne enote ETIAS] je [prejel]/[prejela]/[prejelo] zahtevo osebe [ime prosilca [neobvezno: dodatni osebni podatki prosilca]] za preklic potovalne odobritve [z omejeno ozemeljsko veljavnostjo].   
            
            
               V skladu s členom 41(8) Uredbe (EU) 2018/1240 je potovalna odobritev preklicana.
            
            
               Dodatne informacije
            
            
               Upoštevajte, da je veljavna potovalna odobritev ETIAS potrebna ves čas kratkoročnega bivanja na schengenskem območju.
            
            
               V skladu s členom 41(8) Uredbe (EU) 2018/1240:
            
            
               –če potovalno odobritev prekličete med bivanjem na schengenskem območju, preklic ne bo začel veljati, dokler ne boste schengenskega območja zapustili,
            
            
               –pritožba zoper preklic na zahtevo prosilca ni mogoča.
            
            
               Vaše pravice v zvezi z obdelavo osebnih podatkov
            
            
               Opomba: V skladu s členi 17 do 20 Uredbe (EU) 2018/1725 in členi 15 do 18 Uredbe (EU) 2016/679 imate pravico do dostopa, popravka, izbrisa in omejitve obdelave osebnih podatkov, shranjenih v sistemu ETIAS. 
            
            
               Če želite uveljavljati te pravice, uporabite naslednje kontaktne podatke:
            
            
                     
                        Evropska agencija za mejno in obalno stražo
                     
                     
                        pooblaščena oseba za varstvo podatkov [e-naslov] 
                     
                  
                  
                     
                        Evropski nadzornik za varstvo podatkov
                     
                     
                        [kontaktni podatki] 
                     
                  
                  
                     
                        Nacionalni nadzorni organ države članice, ki je pristojna za vašo prošnjo
                     
                     
                        [podatki v zvezi s to državo članico]
                     
                  
               
                     
                     
                     
                        [datum in kraj odločitve]
                     
                  
                  
                     
                     
                     
                        [ime in podpis odločevalca/-ke]